Kelowna woman witnesses Las Vegas mass shooting – Red Deer Express
Red Deer’s wind storm costs exceed $2.6 million Leef saam om te oorleef | Netwerk24
Leef saam om te oorleef
Deur Dr. Hannes De Kock 12 Junie 2019 06:01
Dit was een van die koudste winters in menseheugenis, só lui die storie, en diere het weens die koue gevrek.
Die ystervarke was gelukkig. By hulle was daar ’n wyse gryse wat voorgestel het dat hulle bymekaar moet kom en styf teen mekaar lê.
Hulle het dit begin doen, maar gou het hul penne mekaar begin seermaak. Dit het al hoe moeiliker geword en hul rusies hieroor al hoe groter. Uiteindelik het hulle besluit om weer elkeen hul eie gang te gaan . . . en van hulle het begin doodgaan, koud en alleen.
Dit het hulle voor ’n eenvoudige keuse gestel: leer om met die penne van diegene na aan jou saam te leef of verloor alles.
Die groot waarheid vir ons tyd is dat lewe nie gebeur wanneer volmaakte mense bymekaar kom nie, maar wanneer ons leer om die waarde van die ander raak te sien en met mekaar se onvolmaakthede saam te leef.
Lewe kom wanneer ons vir mekaar sê ek kan nie sonder jou leef nie . . . ondanks . . .
Dalk is dit wat Paulus vir ons huwelik, werk, staat en gemeenskap in 1 Korintiërs 12:15-22 voorskryf. Ons het mekaar nodig om te oorleef.